钦定古今图书集成/明伦汇编/宫闱典/第101卷 > 规谏
## 钦定古今图书集成/明伦汇编/宫闱典/第101卷 > 规谏

《传》曰：“近臣尽规。”又曰：“工执艺事以谏”然则谏诤之道
臣子之事自上及下靡不由之况在懿亲宁忘忠荩
其有葭莩近属肺腑大臣位秩既崇委赖斯至或则
握兵之要或则居帝之右或出入椒掖或陟降彤墀
莫不义重君亲理同休戚乃有秉纯亮之操励謇谔
之志献可替否以罄其深衷见危授命以全其大节
至于朝政之愆缺国体之安危何尝不进思尽忠弥
缝其失。孜孜以纳诲惓惓以弼违言有逆于耳而拂
于心事有利于上而益于国兹所谓“亲亲”之义知无
不为者焉。